Diari Oficial de la Generalitat Valenciana


Sumari del DOGV 7177, del 20-12-2013 (2013/11535)

Notificació de la sentència dictada en el procediment de divorci número 732/2012.
---------------------------------------------------------------------------------

### Dades del document

Número de DOGV
:   7177

Data del DOGV
:   20-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11725


Organisme emissor
:   Jutjat de Primera Instància i Instrucció número 1 de Vinaròs

Tipus de document
:   Edicte

Notificació de la sentència dictada en el procediment de divorci número 732/2012. [2013/11572]  
Assumpte civil número 000732/2012  
Part demandant: Luz Dary Castaño Herrera.   
Part demandada: Giovanny Arango Villegas.   
Sobre: divorcis no consensuats.   
En el juí a què es fa referència s'ha dictat la dispositiva el text de la qual, literalment, diu:   
«Estime parcialment la demanda plantejada per Luz Dary Castaño Herrera, representada per la procuradora Alicia Ballester Ferreres, contra Giovanny Arango Villegas, i declare la dissolució del matrimoni, per divorci, de Luz Dary Castaño Herrera i Giovanny Arango Villegas, amb tots els efectes legals inherents a este pronunciament.  
Adopte les mesures següents:  
1. L'atribució de la guarda i custòdia i pàtria potestat de la filla menor, M. A. C. H., a la mare Luz Dary Castaño Herrera.  
2. No establisc cap règim de visites a favor de Giovanny Arango Villegas.  
3. No efectue cap pronunciament sobre l'atribució d'ús de la que va ser vivenda familiar.   
4. Giovanny Arango Villegas contribuirà, com a prestació per aliments a la filla menor, abonant a la mare, per mesos anticipats i dins dels cinc primers dies de cada mes, la quantitat mensual de 150 euros, quantitat que serà anualment actualitzada segons la variació que experimente en relació amb l'índex de preus de consum. També haurà d'abonar el demandat Giovanny Arango Villegas la meitat dels gastos extraordinaris com ara els mèdics i quirúrgics no coberts per la Seguretat Social.  
Tot això sense que siga procedent fer una imposició expressa de les costes processals d'este procediment a cap dels litigants.  
Recursos i depòsit. Contra esta resolució pot interposar-se un recurs d'apel·lació davant de l'Audiència Provincial de Castelló (art. 455 LEC). El recurs s'interposarà per mitjà d'un escrit presentat davant d'este Jutjat en el termini de vint dies hàbils comptadors des de l'endemà de la notificació, en què s'hauran d'exposar les al·legacions en què es base la impugnació, a més d'esmentar la resolució objecte d'apel·lació i els pronunciaments que s'impugnen (art. 458.2 LEC). Així mateix, per a la seua interposició serà necessària la consignació com a depòsit de 50 euros en el compte de depòsits i consignacions d'este Jutjat, amb l'advertència que no s'admetrà a tràmit cap recurs que no tinga el depòsit constituït i tot això de conformitat amb la Llei Orgànica 1/2009, de 3 de novembre.   
Esta és la meua resolució, que ordene, mane i firme, María del Carmen Sala Siscar, jutgessa del Jutjat de Primera Instància i Instrucció número 1 de Vinaròs i partit.  
En done fe.»  
Atés que es desconeix l'actual domicili o residència de la part demandada, de conformitat amb el que establixen els articles 156.4 i 164 de la Llei 1/2000, d'Enjudiciament Civil, s'ordena publicar este edicte en el tauler d'anuncis del Jutjat, per a portar a efecte la diligència de notificació de la Sentència número 121/2013.  
Jo, el secretari judicial Víctor Martín Gallego Guillén, estenc esta diligència per a fer constar que el present edicte ha quedat fixat en el dia de hui en el tauler d'anuncis.  
En done fe.  
  
Vinaròs, 3 de desembre de 2013.- El secretari judicial: Víctor Martín Gallego Guillén.